**ELJÁRÁSI REND**

**Az EMMI 2021.08.25-én kiadott VIII/4541/2021/KOAT iktatószámú rendelkezése értelmében a Hódmezővásárhelyi Szent István Általános Iskola COVID-19 eljárásrendje az alábbiak szerint módosul:**

Közös érdekünk, hogy intézményünkben ne legyen megbetegedés, és emiatt ne kelljen bezárni iskolánkat. Az alábbi eljárási rendet mindannyiunk egészségének megóvása érdekében hoztuk. Kérjük a közösség minden tagjától a türelmet és az együttműködést.

**SZÜLŐKNEK:**

* A nevelési-oktatási intézményeket **kizárólag** egészséges, tüneteket nem mutató gyermek, tanuló látogathatja.
* A szülő **köteles az iskolát értesíteni,** ha a gyermeknél vagy a családban koronavírus-gyanú vagy igazolt fertőzés van.
* A gyerekeket **naponta megkérdezzük** (szóban) egészségi állapotukról és szükség szerint, panaszok esetén testhőmérséklet mérést végzünk rajtuk. A koronavírus megbetegedés tüneteit mutató személyt azonnal elkülönítjük.
* A szülőnek **értesítés után azonnal haza kell vinni** gyermekét. **A gyermek az iskolába kizárólag orvosi igazolással** térhet vissza,
* Annak a tanulónak az iskolai hiányzását, **aki a vírusfertőzés szempontjából veszélyeztetett csoportba tartozik tartós betegsége** (például szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek) **vagy** például **immunszupprimált állapota miatt,** **erről orvosi igazolással rendelkezik, és azt bemutatja**, *esetleges hiányzását* **igazolt hiányzásnak** kell tekinteni.
* A 20/2012.EMMI rendelet 51.§ (2) bekezdése c) pontja értelmében az intézményvezetőnek alapos indok esetén kell a tanulói távolmaradást igazoltnak tekinteni. Ilyen indoknak tekinthető a járványhelyzetből fakadó alapos ok is**, ugyanakkor** – **ahogyan az alapvető jogok biztosa is megállapította (AJB-2289/2021)- a tanuló hiányzásának a járványhelyzetre tekintettel ,általánosan, előre meg nem határozott időtartamra történő szülői igazolása nem tekintendő automatikusan alapos indoknak, minden ilyen szülői/gondviselői kérelmet a döntésre jogosult intézményvezetőnek a kérelmező körülménye és a járvány alakulásának függvényében aktuálisan kell mérlegelnie és időszakonként felül kell vizsgálni.**

A döntés során elsődlegesen azt kell mérlegelni, hogy

- az intézményben vannak-e igazoltan fertőzöttek, fennáll-e a tanuló megfertőződésének a reális

veszélye;

- a tanulónak az iskolában való jelenléte, illetve az oda-és hazajutása során mennyire biztosított a fertőzés megelőzése;

- az esetleges megfertőződésnek milyen hatása lehet a tanulóra és a vele egy háztartásban élő

személyekre;

- a tanulóra és családjára nézve az érintett gyermek otthonmaradása vagy az iskolába járása

nyújt-e nagyobb biztonságot a fertőzéssel szemben;

- a tanuló életkorára figyelemmel biztosítható-e felügyelete az iskolából való távolmaradás alatt.

* **Igazolt hiányzásnak** tekintendő továbbá, **ha a gyermek, a tanuló hatósági karanténba kerül a részére előírt karantén időszakára.**

**Ezen időszakokban** a tanuló az otthona elhagyása nélkül, a **pedagógusokkal egyeztetett kapcsolattartási és számonkérési forma mellett vesz részt az oktatásban.**

* Gyermek**, a tanuló távolmaradásával kapcsolatos valamennyi szabály a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben foglaltak szerint érvényes,** azok betartása szerint szükséges eljárni.

Vagyis:

* **Ha a gyermek, a tanuló távolmaradását nem igazolják, a mulasztás igazolatlan.** Igazolatlan mulasztásokat jeleznünk kell a rendeletben megadott szervek, hatóságok felé!
* **Iskolánkban csak a tanulói jogviszonnyal rendelkező kiskorú gyermekek tartózkodhatnak.**
* **Ügyeletet ¾ 8 előtt és 16-17 óra között** szervezünk. Ügyeleten kizárólag indokolt esetben (munkáltatói igazolással alátámasztva) vehetnek részt a tanulók. Az igények felmérése osztályonként történik.
* **A szülők csak előzetes megbeszélés alapján a megbeszélt időpontban tartózkodhatnak az iskola épületében.** Gyermekeiket az iskola udvaráig, bejáratáig kísérhetik, a foglalkozások után itt fogadhatják őket az erről írásban tett nyilatkozat alapján.
* **Ügyintézés esetén** az iskola területére lépés után azonnal kézfertőtlenítés kell, hogy történjen! **Maszk használata kötelező!**
* A szülők személyes megjelenésével járó **szülői értekezleteket** csak a járványügyi előírások betartása mellett tartjuk meg (maszk, távolság tartás, kézfertőtlenítés).
* Szülői értekezletek online formában is történhetnek.
* Szülők további tájékoztatása online formában történik. Ennek felülete: a gyermek Kréta felülete, TEAMS vagy egyéb közösségi oldalak.
* Ebédpénz fizetés a HÓD-MENZA eljárási rendjének tekintetében átutalással vagy az önkormányzaton történő készpénzes befizetéssel történik majd.

**ELJÁRÁSI REND**

**TANULÓKNAK:**

* Reggel ¾ 8 és 8 óra között várunk benneteket az iskolában.
* Az **intézménybe érkezéskor**, minden belépőnek **fertőtlenítenie kell a kezét.**
* A két épületen belüli **közösségi terekben (folyosó, aula)** való tartózkodás idején a szájat és orrot eltakaró maszk viselése **nem** kötelező. **További intézkedés intézményvezetői hatáskör, amely a járványügyi helyzet függvényében változhat.**
* **A mosdó használata előtt és után alaposan kezet kell mosni** vagy **fertőtleníteni kell a kezet.**
* **Étkezések előtt és után** mindenki **alaposan mosson kezet**, **fertőtlenítse a kezét.**
* **Kéztörlésre papírtörlőt vagy kézszárítót kell használni!** Használat közben törekedni kell arra, hogy **nem pazaroljuk** a papírtörlőt! Használt papírtörlőt a **kijelölt gyűjtőedénybe kell belehelyezni**!
* **Meg kell tanulni a köhögési etikettet!**

1. papírzsebkendőt kell használni köhögéskor, tüsszentéskor,

(beleköhögés, beletüsszentés)

1. majd a használt zsebkendőt a kukába kell dobni
2. majd alaposan kezet kell mosni vagy esetleg kézfertőtlenítést kell végezni.

* Az ebédelés a csoportosulás elkerülése érdekében meghatározott időben és rend szerint történik. **Étkezés után fertőtlenítésre kerülnek az asztalok.**
* **Étkezéskor nem fogdossuk össze a kirakott evőeszközöket, poharakat!** **Amit megfogsz**, azt **ki is kell venni!**
* **Étkezéskor nem fogdossuk össze a kirakott kenyeret!** **Amit megfogsz**, azt **ki is kell venni!**
* **Minden osztály a saját termében tanul – kivéve az informatika és a német nyelv szaktantermi órákat.**
* **A termedet minden nap fertőtlenítik, tisztaságára ügyelj te is!** A mosdókat, csaptelepeket és a számítástechnikai eszközöket minden szünetben fertőtlenítik.
* **Ajánlott az egészségügyi csomag, melynek tartalma: papírzsebkendő, kézfertőtlenítő, maszk, pohár, uzsonnásdoboz.**
* **Folyamatos,** vagy **gyakori** (óránkénti) **intenzív** (teljes ablakfelületet kitáró) **szellőztetés** szükséges (amennyiben a helyiségben egyidejűleg többen is tartózkodnak), időjárás és környező forgalom függvényében, mely a hetes feladata.

**ELJÁRÁSI REND**

**PEDAGÓGUSOKNAK:**

* Az **oktatásban és nevelésben**, illetve az intézmények működtetésében **csak egészséges és tünetmentes dolgozó vegyen részt.**
* **A tanítási órákon, foglalkozásokon a maszk** viselése lehetséges, de nem kötelező.
* A két épületen belüli **közösségi terekben (folyosó, aula),** való tartózkodás idején a szájat és orrot eltakaró maszk viselése **nem** kötelező.
* A játékok, sporteszközök felületét rendszeresen fertőtleníteni kell.
* **Felső tagozaton** az öltözőkben öltöznek a diákok. A testnevelés óra előtt és után az öltöző a pedagógus által meghatározott rend szerint használható.
* **Folyamatos,** vagy **gyakori** (óránkénti) **intenzív** (teljes ablakfelületet kitáró) **szellőztetés** szükséges (amennyiben a helyiségben egyidejűleg többen is tartózkodnak), időjárás és környező forgalom függvényében.
* A szülők személyes megjelenésével járó **szülői értekezleteket** csak a járványügyi előírások betartása mellett tartjuk meg (maszk, távolság tartás).
* **Fokozottan figyelni kell arra, hogy a tanulók betartsák az alapvető higiéniai szabályokat! (kézmosás, kézfertőtlenítés, papírtörlő használat, szemétgyűjtő edények megfelelő használata)**
* **Fokozottan figyelni kell arra, hogy az ebédlőben a tanulók ne fogdossanak össze semmit, ne csoportosuljanak, egy hely maradjon ki a gyermekek között!**
* **Az ügyeleteket nagyon pontosan el kell látni!**
* **Digitális munkarendre átállás estén a TEAMS-ben tartandó online órák tartását javasoljuk az órarendben meghatározott időben. Anyag kiküldése a Kréta rendszeren keresztül!**

**ELJÁRÁSI REND**

**TAKARÍTÓKNAK:**

* Alapos, mindenre kiterjedő fertőtlenítő takarítást kell elvégezni **szeptember elsejéig.**
* Fertőtlenítő nagytakarítás elvégzése **során figyelembe kell venni a Nemzeti Népegészségügyi Központ (a továbbiakban: NNK) ajánlását!**
* A tanítás megkezdése előtti alapos mindenre kiterjedő fertőtlenítő takarítás során a padló és felülettisztításon túl a **nagytakarítás lehetőség szerint terjedjen ki az alábbiakra:**
* ajtók, faburkolatok, lambériák, szekrények, székek, padok, asztalok,

egyéb bútorok vegyszeres tisztítására;

* padló és játszószőnyegek, egyéb textília tisztítására;
* játékok, sporteszközök tisztítására;
* radiátorok, csövek lemosására;
* ablakok, üvegfelületek tisztítására;
* szemétgyűjtők tisztítására, fertőtlenítésére;
* képek, tablók, világítótestek portalanítására;
* pókhálók eltávolítására;
* rovar- és rágcsálóirtásra;
* csaptelepek óvatos, lehetőség szerint fröccsenésmentes megnyitása,

kb. 10 perces folyatása azért, hogy a hosszú ideig nem használt vízvezetékből a pangó víz kifolyjon.

* **Intézményvezető ellenőrzi a takarítás megvalósulását!**
* Az **osztályok váltása között a tantermekben felületfertőtlenítést kell végezni.** Erről külön órarendet fognak kapni, hogy mikor és hol történik osztályok, tanulócsoportok közötti váltás!
* **A szociális helységekben folyamatosan biztosítani kell** a szappanos kézmosási lehetőséget, melyet lehetőség szerint vírusölő hatású kézfertőtlenítési lehetőséggel kell kiegészíteni. Kéztörlésre papírtörlők biztosítása szükséges, **textiltörölköző használata tilos.**
* A teakonyhában minden szünet után rendszeres **mosogatás** végzése!
* Vírus inaktiválása érdekében fokozottan ügyelni kell az intézmény tisztaságára, **a napi többszöri fertőtlenítő takarítás** (termekben, a folyosókon és a szociális helységekben) **elvégzésére**. A fertőtlenítő takarítás során **kiemelt figyelmet kell fordítani arra**,
* hogy a kézzel gyakran érintett felületek (ilyenek a padok, asztalok, székek, az ajtó-, ablakkilincsek, korlátok, villany- és egyéb kapcsolók,
* informatikai eszközök a kijelölt szerrel (billentyűzet, monitor, egér, egérpad, stb.) **Minden szünetben!**
* mosdók csaptelepei, WC lehúzók, stb. **Minden szünetben! Takarítási napló vezetése szükséges.**
* padló és a mosható falfelületek vírusölő hatású szerrel fertőtlenítésére kerüljenek.
* A takarítást, fertőtlenítést **úgy kell megszervezni,** hogy az a gyermekek, tanulók egészségét ne veszélyeztesse.
* A takarítást végző dolgozók részére a felhasznált szernek **megfelelő védőeszköz** biztosítása és azok **viselése szükséges (maszk, kesztyű)**.
* Használt játékok, sporteszközök, játszótéri eszközök felületét **rendszeresen fertőtleníteni kell. Ezek az eszközök az erre kijelölt helyen lesznek megtalálhatók.**

**Az eljárásrend további kiegészítései**

* **Az EMMI 2021.08.25-én kiadott VIII/4541/2021/KOAT iktatószámú rendelkezése értelmében a foglalkoztatottak és a gyermekek, tanulók testhőmérséklet mérését, a köznevelési intézményekbe történő belépésükre vonatkozó szabályokat elrendelő kormányrendeleti szabályokat nem kell alkalmazni.**
* **Iskolai, egyéb ügyintézésre vonatkozó belépés csak előre egyeztetett időpontban, maszk használatával lehetséges.**
* Ballagási ünnepségek 2021. május 25. napját követően szervezhetőek, a 2021. évi ballagási rendezvények megtartásának feltételeiről szóló 250/2021. (V. 17.) Korm. rendeletben meghatározottak figyelembevételével.
* Nagy létszámú tanuló vagy pedagógus egyidejű jelenlétével járó (pl.: osztályozó értekezlet, tanévzáró ünnepség, bál, bankett, kulturális program) esemény megszervezése során tekintettel vagyunk az alábbiakra:

- az Operatív Törzs által meghatározott létszámkorlát szigorú betartása,

- az alapvető egészségvédelmi intézkedések, szabályok betartása (távolságtartás, maszkviselés, kézfertőtlenítés, szellőztetés),

- zárttéri helyett szabadtéri program szervezése,

- a résztvevők körének korlátozása.

**- Az osztálykirándulások és tanulmányi kirándulások egy napos vagy többször egy napos formában, ottalvás, szálláshely igénybevétele nélkül szervezhetők meg, belföldi úticéllal (csak ebben a formában alkalmazható). A külföldre tervezett kirándulásokat belföldre kell tervezni.**